b"\n_START_ARTICLE_\nSudano herbas\n_START_PARAGRAPH_\nSudano herbas\xc2\xa0\xe2\x80\x93 Sudano valstyb\xc4\x97s simbolis, priimtas 1969\xc2\xa0m.\n_START_SECTION_\nHerbo apra\xc5\xa1as\n_START_PARAGRAPH_\nHerbo skydas specifin\xc4\x97s formos\xc2\xa0\xe2\x80\x93 pailgas, su ne\xc5\xbeymiu susiaur\xc4\x97jimu viduryje, apa\xc4\x8dia dvi\xc5\xa1aka. Laukas juodas, su plonu raudonu bordi\xc5\xabru. Skydo vir\xc5\xa1utin\xc4\x97je dalyje raudonas diskas._NEWLINE_Skydininkas\xc2\xa0\xe2\x80\x93 juodai baltas sparnus demonstruojantis pauk\xc5\xa1tis sekretorius, skydas eina nuo apa\xc4\x8dios iki jo kr\xc5\xabtin\xc4\x97s._NEWLINE_Vir\xc5\xa1 sekretoriaus galvos\xc2\xa0\xe2\x80\x93 balta juosta su devizu An-nasr lana \xd8\xa7\xd9\x84\xd9\x86\xd8\xb5\xd8\xb1 \xd9\x84\xd9\x86\xd8\xa7 'Pergal\xc4\x97 bus m\xc5\xabs\xc5\xb3', o po skydininku\xc2\xa0\xe2\x80\x93 juosta su \xc5\xa1alies pavadinimu \xd8\xac\xd9\x85\xd9\x87\xd9\x88\xd8\xb1\xd9\x8a\xd8\xa9 \xd8\xa7\xd9\x84\xd8\xb3\xd9\x88\xd8\xaf\xd8\xa7\xd9\x86 Jumhuriyat as-Sudan 'Sudano respublika'. Ra\xc5\xa1menys \xc5\xbeali.\n_START_SECTION_\nSenasis herbas\n_START_PARAGRAPH_\nSenesniame Sudano herbe buvo pavaizduotas hipopotamas, supamas dviej\xc5\xb3 palmi\xc5\xb3. Herbe buvo juosta su u\xc5\xbera\xc5\xa1u Jumhuriyat as-Sudan."